section_heading: Pod vodstvom Marka Tadića
paragraph_text: HSS BiH i NHI započeli su suradnju još u vrijeme lokalnih izbora 2004. Na tim izborima HSS BiH pokazao je uspon, a NHI znatan pad. Na općim izborima 2006. HSS BiH je u koaliciji Hrvatsko zajedništvo uspio dobiti zastupničko mjesto u Zastupničkom domu Parlamenta FBiH i dva izaslanička mjesta u Domu naroda Parlamenta FBiH. S druge strane, NHI u koaliciji s HSP-om Đapić-dr. Jurišić nije dobio niti jedno. Tako su mnogo jači HSS BiH i znatno oslabljeni NHI, započeli pregovore oko ujedinjenja, što se dogodilo na ujedinjujućem Saboru u Sarajevu 1. listopada 2007. Nova stranka nazvana je Hrvatska seljačka stranka - Nova hrvatska inicijativa, a za predsjednika ujedinjene stranke izabran je dotadašnji predsjednik HSS-a BiH Marko Tadić.Tvrtko Milović: [http://www.idpi.ba/slicnosti-i-razlike-politickih-ujedinjavanja-nhi-iz-2010-i-2014-godine/ Sličnost i razlike političkih ujedinjavanja NHI iz 2010. i 2014. godine]. Institut za društveno-politička istraživanja, 6. svibnja 2014. Pristupljeno 30. svibnja 2014.